खरही में रखा धान जलकर राख
कांकेर | ग्राम पटौद में सरपंच के खलिहान में रखा धान का फसल जलकर राख हो गया। ग्राम पटौद के सरपंच कुमार मरकाम ने अपने खलिहान में 10 एकड़ का धान का कटाई करके मिंजाई करने के लिए रखा था। मंगलवार को दोपहर 1.30 बजे एकाएक खलिहान में तेज आग की लपटे फैल गई । किसी ने अलाव जलाने के बाद सुबह के दौरान उसके राख को खलिहान में फसल के पास ही फेंक दिया था। हवा के झोंके से आग की लपटे खलिहान तक पहुंच गई, जब तक फायर ब्रिगेड पहुंचती तब तक पूरी फसल जलकर राख हो चुकी थी। सरपंच कुमार मरकाम ने कांकेर थाना में पहुंचकर पुलिस को खलिहान में लगी आग के संबंध में जानकारी दी।
hin_Deva hin_Deva